2023.4.11.
HU
Az Európai Unió Hivatalos Lapja
C 126/5
Összefonódás előzetes bejelentése (Ügyszám M.11068 – RLBNW / ASM / BETA PURA) Egyszerűsített eljárás alá vont ügy (EGT-vonatkozású szöveg)
(2023/C 126/04)
1.
2023. március 28-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
a Raiffeisen-Holding Niederösterreich-Wien reg.Gen.m.b.H. (Ausztria) irányítása alá tartozó Raiffeisenlandesbank Niederösterreich-Wien AG (a továbbiakban: RLBNW, Ausztria),
–
az AGRANA Beteiligungs-Aktiengesellschaft (Ausztria) irányítása alá tartozó AGRANA Sales & Marketing GmbH (a továbbiakban: ASM, Ausztria),
–
az ASM és az Amalgamated Sugar Company (Amerikai Egyesült Államok) irányítása alá tartozó Beta Pura GmbH (a továbbiakban: Beta Pura, Ausztria).
Az RLBNW és az ASM az összefonódás-ellenőrzési rendelet 3. cikke (1) bekezdésének b) pontja és 3. cikkének (4) bekezdése értelmében közös irányítást fognak szerezni a Beta Pura GmbH felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
az RLBNW egy osztrák univerzális bank, amely az osztrák Raiffeisen Banking Group tagja,
–
az ASM az AGRANA Beteiligungs-Aktiengesellschaft leányvállalata, amelynek üzleti tevékenysége három szegmensre oszlik: cukor, keményítő és gyümölcs; a cukortermék-portfólió a cukor- és melléktermékek széles skáláját foglalja magában, például melaszt, cukorrépapépet és egyéb takarmány-összetevőket,
–
a Beta Pura betain kristályosító üzemet működtet, amely természetes folyékony betaint dolgoz fel természetes kristályos betainná és melléktermékekké.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja.
4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.11068 – RLBNW / ASM / BETA PURA (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.